stanford-oval/wikipedia huggingface dataset:
יחסי סין–ספרד
היחסים בין שתי המדינות

היקף הסחר בין המדינות גדל משמעותית בשנים האחרונות. הסחר שהסתכם בסך 7.2 מיליארד דולר בשנת 2004 גדל ל-22.7 מיליארד דולר באוקטובר 2008.
כתוצאה מכך, סין הפכה להיות שותפת הסחר השישית בגודלה בספרד.
ספרד החזיקה בנשיאות האיחוד האירופי בין ה-1 בינואר ל-30 ביוני 2010 והיא הודיעה כי היא תתמוך בהסרת אמברגו הנשק של האיחוד האירופי כדי לעודד את הסחר הדו-כיווני מכיוון שבשנת 2008 היצוא של סין לאיחוד האירופי היה 248 מיליארד יורו (357 מיליארד דולר), אך היבוא היה 78 מיליארד יורו בלבד. זה עשוי לשפר את הסחר בין האיחוד האירופי לסין בכך שהוא יאפשר לסין לייבא סחורות טכנולוגיות גבוהות יותר שהאירופאים ידועים בהן.
ביולי 2019 חתמו שגרירי האו"ם מ-22 מדינות, כולל ספרד, על מכתב משותף ל-UNHRC המגנה את התעללות הסינים באויגורים כמו גם בקבוצות מיעוט אחרות, והפצירו בממשלת סין לסגור את מחנות החינוך מחדש בשינג'יאנג.
יחסי סחר

בעוד שמרבית המטענים נשלחים בין סין לאירופה (כולל ספרד) בדרך הים, ישנן רכבות מטען ישירות העוברות מיי-וו (מחוז ג'ג'יאנג) גם למדריד.
טקס פרסי גראמי ה-48

לוגו גראמי 2006
כרזת המועמדים לגראמי 2006
טקס פרסי גראמי ה-48 התקיים ב- 8 בפברואר 2006, ועסק בהישגים הבולטים של תעשיית המוזיקה העולמית מ-1 באוקטובר 2004 ועד ל-30 בספטמבר 2005. הטקס התקיים בסטייפלס סנטר, לוס אנג'לס, קליפורניה (אולמם הביתי של הלייקרס והקליפרס).
הזוכה הגדולה של הטקס הייתה להקת הרוק האירית U2, שזכתה בחמישה פרסים (מתוך חמש מועמדויות) ובכך הפכה להיות הלהקה\האומן שזכו בהכי הרבה פרסי גראמי (22 פרסים). בנוסף, זכתה הזמרת מריה קארי בפרס גראמי הראשון שלה מזה 15 שנים. היה זה בקטגוריית "זמרת הרית'ם אנד בלוז של השנה". בטקס הופיעה גם זמר הפאנק הוותיק, סליי סטון, לאחר היעדרות של 13 שנים מהופעות ציבוריות גדולות.
בטקס, שהיה ללא מנחה, הופיעו, בין השאר, מדונה, גורילז, קולדפליי, פול מקרטני (בהופעה ראשונה בתולדות טקס גראמי), U2, קלי קלרקסון, מריה קארי, ברוס ספרינגסטין, קניה וסט וכריסטינה אגילרה.
מועמדויות

אליסון קראוס - 8
מריה קארי - 8
ג'ון לג'נד - 8
קניה וסט - 8
יו טו - 5
סטיבי וונדר - 4
זכיות

יו טו - 5
מריה קארי - 3
ג'ון לג'נד - 3
אליסון קראוס - 3
קניה וסט - 3
קלי קלרקסון - 2
הקימיקל ברודרס - 2
סטיבי וונדר - 2
הזוכים בקטגוריות > ארבע הקטגוריות הבולטות

הקלטת השנה - "Boulevard of Broken Dreams" - גרין דיי
אלבום השנה - "How To Dismantle An Atomic Bomb" - יו טו
שיר השנה - "Sometimes You Can't Make It on Your Own" - יו טו
תגלית השנה - ג'ון לג'נד
הזוכים בקטגוריות > פופ

זמרת השנה בפופ - קלי קלרקסון - "Since U Been Gone"
זמר השנה בפופ - סטיבי וונדר - "From the Bottom of My Heart"
דואט או להקת השנה בפופ - מארון 5 - "This Love"
שיתוף הפעולה של השנה בפופ - גורילז ודה לה סול - ".Feel Good Inc"
הופעת הפופ האינסטרומנטלית של השנה - לס פול - "Caravan" (בגיל 90)
אלבום הפופ האינסטרומנטלי של השנה - "At This Time" - ברט בכרך
אלבום הפופ של השנה - "Breakaway" - קלי קלרקסון
הזוכים בקטגוריות > דאנס

הקלטת הדאנס של השנה - "Galvanize" - הקימיקל ברודרס
אלבום הדאנס\האלקטרוני של השנה - "Push the Button" - הקימיקל ברודרס
הזוכים בקטגוריות > פופ מסורתי

אלבום הפופ המסורתי של השנה - "The Art of Romance" - טוני בנט
הזוכים בקטגוריות > רוק

זמר הרוק של השנה - ברוס ספרינגסטין - "Devils & Dust"
דואט או להקת השנה ברוק - יו טו - "Sometimes You Can't Make It on Your Own"
אומן הרוק הכבד של השנה - סיסטם אוף אה דאון - "(B.Y.O.B. (Bring Your Own Bombs"
אומן ההבי מטאל של השנה - סליפנוט - "Before I Forget"
הופעת הרוק האינסטרומנטלית של השנה - לס פול וחברים - "69 Freedom Specials"
שיר הרוק של השנה - "City of Blinding Lights" - יו טו
אלבום הרוק של השנה - "How To Dismantle An Atomic Bomb" - יו טו
הזוכים בקטגוריות > אלטרנטיבי

אומן המוזיקה האלטרנטיבית של השנה - דמיאן מארלי - "Welcome To Jamrock"
האלבום האלטרנטיבי של השנה - "Get Behind Me Satan" - הווייט סטרייפס
הזוכים בקטגוריות > בלוז

אלבום הבלוז המסורתי של השנה - BB King and Friends: 80‏ (BB KING)
הזוכים בקטגוריות > רית'ם אנד בלוז

זמרת הרית'ם אנד בלוז של השנה - מריה קארי - "We Belong Together"
זמר הרית'ם אנד בלוז של השנה - ג'ון לג'נד - "Ordinary People"
דואט או להקת השנה ברית'ם אנד בלוז - ביונסה וסטיבי וונדר - "So Amazing"
שיר הרית'ם אנד בלוז של השנה - "We Belong Together" - מריה קארי
אלבום הרית'ם אנד בלוז של השנה - "Get Lifted" - ג'ון לג'נד
אלבום הרית'ם אנד בלוז העכשווי הטוב ביותר - "The Emancipation of Mimi" - מריה קארי
הופעת הרית'ם אנד בלוז המסורתית של השנה - אריתה פרנקלין - "A House Is Not a Home"
הזוכים בקטגוריות > ראפ

זמר הראפ של השנה - קניה וסט - "Gold Digger"
שיתוף הפעולה של השנה בראפ - ג'יי זי ולינקין פארק - "Numb/Encore"
שיר הראפ של השנה - "Diamonds from Sierra Leone" - קניה וסט
אלבום הראפ של השנה - "Late Registration" - קניה וסט
הזוכים בקטגוריות > רגאיי

אלבום הרגאיי של השנה - "Welcome to Jamrock" - דמיאן מארלי
הזוכים בקטגוריות > קאנטרי

זמרת הקאנטרי של השנה - אמילו האריס - "The Connection"
זמר הקאנטרי של השנה - קיית' אורבן - "You'll Think of Me"
דואט או להקת השנה בקאנטרי - אליסון קראוס - "Restless"
שיתוף הפעולה של השנה בקאנטרי - פיית' היל וטים מק'ראו - "Like We Never Loved At All"
הופעת הקאנטרי האינסטרומנטלית של השנה - אליסון קראוס - "Unionhouse Branch"
שיר הקאנטרי הטוב ביותר - Rascal Flatts - "Bless the Broken Road"
אלבום הקאנטרי של השנה - "Lonely Runs Both Ways" - אליסון קראוס
הזוכים בקטגוריות > לטיני

אלבום הלטין-פופ של השנה - "Escucha" - לאורה פאוזיני
אלבום הלטין-רוק\אלטרנטיבי של השנה - "Fijación Oral, Vol. 1" - שאקירה
הזוכים בקטגוריות > מוזיקה לקולנוע

אלבום פסקול סרט קולנוע של השנה - ריי צ'ארלס - "ריי"
פסקול סרט הקולנוע של השנה - קרייג ארמסטרונג - "ריי"
שיר הנושא הטוב ביותר של סרט קולנוע - "Believe" - "רכבת לקוטב" - אלן סילבסטרי
הזוכים בקטגוריות > שונות

אלבום הקומדיה של השנה - "Never Scared" - כריס רוק
אלבום מוזיקת עולם העכשווי של השנה - "Eletracústico " - ז'ילברטו ז'יל
מפיק השנה - סטיב ליליוויט
מחנה מאסר קאצ'ון

| --- | --- |
אין תמונה חופשית
 מידע כללי
 מדינה:  קוריאה הצפונית
 שמות אחרים:  קוואן-לי-סו
 תאריכים
 תאריך הקמה:  1959
 אוכלוסייה
 מספר אסירים בשיא:  15,000
 השתייכות האסירים:  אסירים פוליטיים
 נתונים
 קואורדינטות:  39°34′16″N 126°03′20″E﻿ / ﻿39.571086°N 126.055466°E﻿ / 39.571086; 126.055466
  (למפת קוריאה הצפונית מוגדלת) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב מחנה המאסר קאצ'ון (למפת קוריאה הצפונית רגילה) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב מחנה המאסר קאצ'ון 
 
מחנה מאסר קאצ'ון (בהנגול: 개천 제14호 관리소) הוא מחנה עבודה בכפייה לאסירים פוליטיים בקוריאה הצפונית. השם הרשמי הוא קוואן-לי-סו (מושבת עונשין של עבודה בכפייה) מספר 14. המחנה ידוע גם כמחנה 14. אין לבלבל מחנה זה עם מחנה הריכוז קאצ'ון, שממוקם כ-20 קילומטר צפון-מערבה מהמחנה. הממשלה הצפון קוריאנית מכחישה את קיום המחנה.
מיקום ותיאור

המחנה נוסד בסביבות שנת 1959 בנפת קאצ'ון שבמחוז דרום פיונגאן בקוריאה הצפונית. הוא ממוקם סמוך לאמצע נהר הטיידונג, המהווה את גבולו הדרומי של המחנה, וכולל בתוכו את הרי צפון הנהר. בגדה הדרומית של נהר הטיידונג שוכן מחנה הריכוז בוקצ'אנג (קוואן-לי-סו מספר 18). כליאה במחנה המאסר קאצ'ון נעשית לכל החיים, ללא אפשרות שחרור. המחנה ממוקם באזור הררי, אורכו כ-40 עד 50 קילומטר, רוחבו כ-30 קילומטר ומשוער שמוחזקים בו כ-15,000 אסירים. האסירים מועסקים בעבודת כפייה עד מותם. אנשים שלא ניתן לסמוך עליהם מבחינה פוליטית מועברים יחד עם משפחותיהם למחנה, ללא משפט, שם הם חיים בניתוק מוחלט מהעולם החיצון. המחנה כולל שלושה אזורי מעצר נפרדים לגברים, נשים וילדים בוגרים, המאוכלסים בצפיפות, וכן את המפקדה עם המנהלה ואת מגורי השומרים.
מטרה

המטרה העיקרית של מחנה מאסר קאצ'ון היא ליצור הפרדה בין החברה הכללית ובין אנשים שלא ניתן לסמוך עליהם פוליטית, המסווגים כ"ללא כפרה", ולאחר מכן להפיק מהם את מירב התועלת האפשרית באמצעות עבודת כפייה. המונח "ללא כפרה" מתייחס לאנשים שרוצים להימלט מהממשלה הצפון קוריאנית או אנשים שאמרו דברים קשים על הממשל וכן ביצעו מעשים בעלי יסודות לא פלילים אחרים (לפי החוק הבינלאומי). כמו כן, אנשים שביצעו עבירות פליליות יכולים להישלח למחנה. עבודת הכפייה במחנה נעשית במכרות ובחוות באמצעים פרימיטיביים.
מצב זכויות האדם במחנה

אסירים רבים נולדו במחנה בשל מדיניות הענישה לשלושה דורות של קוריאה הצפונית. המשמעות היא שכל אדם שנמצא אשם בביצוע פשע - שיכול להיות מעשה פשוט כמו ניסיון לברוח מקוריאה הצפונית - יישלח למחנה יחד עם כל משפחתו. יש שלושה דורות של אשמה: ההורים, האשם ומשפחתו הגרעינית. כולם ישלחו למאסר, אם כי לפעמים לפרקי זמן שונים. על פי עדותו של ניצול המחנה שין דונג היוק, על האסירים מוטלת עבודת כפייה קשה ומסוכנת במכרות ובמקומות עבודה אחרים, החל מ-5:30 בבוקר ועד לחצות הלילה. עבירה קלה גוררת עינויים ועבירות כבדות יותר יכולות לגרור עונש מוות. האסירים מקבלים מנות מזון קטנות שמורכבות מכרוב ותירס, כך שרובם חלשים ורזים. רבים מהם מתים כתוצאה מתת-תזונה. לפי אמנסטי אינטרנשיונל, כ-40% מאסירי כלל המחנות מתים מרעב, מחלות, תאונות עבודה והשפעות העינויים. אסירים רבים אכלו עכברושים, נחשים, חרקים וצפרדעים כדי לשרוד. בשר העכברושים נאכל כדי למנוע את מחלת הפלגרה, מחלה שכיחה במחנה שנגרמת כתוצאה ממחסור בחלבון ובוויטמין B3.
אסירים לשעבר במחנה

רוב המידע הקיים אודות המחנה מתבסס על עדויות הניצולים. ידוע על שני אנשים בלבד שהצליחו לברוח מהמחנה ולעזוב את קוריאה הצפונית:
קים יונג (1995–1996 במחנה המאסר קאצ'ון, מאוחר יותר בביוקצ'אנג) נאסר לאחר שהתגלתה קרבתו לאביו ואחיו (אותה הסתיר), שהוצאו שניהם להורג באשמת היותם מרגלים של ארצות הברית.
שין דונג היוק (1982–2005 במחנה המאסר קאצ'ון) נולד במחנה. אביו נאסר כיוון ששני אחיו ערקו לקוריאה הדרומית במהלך מלחמת קוריאה.
ראו גם

מחנה הוואסונג
הערות שוליים

↑  Blaine Harden‏, How one man escaped from a North Korean prison camp, ‏The Guardian,‏ 16 במרץ 2012
1 2 3  ‏David Hawk‏, The Hidden Gulag, ‏A Report by the Committee for Human Rights in North Korea, עמוד 48
↑  ‏David Hawk‏, The Hidden Gulag, ‏A Report by the Committee for Human Rights in North Korea, עמוד 211
↑  Yang Jung A‏, My Mother is Executed. Yet I am not sad.‏, Daily NK, ‏3 ביולי 2007
1 2  North Korea: Political Prison Camps, ‏3 במאי 2011 - עמוד 3
↑  Political Prison Camps In North Korea Today, ‏Database Center for North Korean Human Rights, ‏15 ביולי 2011 - עמוד 39
יחסי סין–סלובניה

| יחסי סין–סלובניה |
| --- | --- |
הרפובליקה העממית של סין: סלובניה


סין: סלובניה
שטח (בקילומטר רבוע)
9,596,967.75: 20,273
אוכלוסייה
1,418,507,662: 2,118,287
תמ"ג (במיליוני דולרים)
17,794,782: 68,217
תמ"ג לנפש (בדולרים)
12,545: 32,204
משטר
רפובליקה עממית: רפובליקה

יחסי סין–סלובניה הם יחסי החוץ הדו-צדדיים בין סין לסלובניה. הרפובליקה העממית של סין כוננה יחסים דיפלומטיים עם סלובניה בשנת 1992, והיא מקור היבוא הגדול ביותר של סלובניה באסיה.
היסטוריה

פרדיננד אבגושטין הלרשטיין (אנ'), מסיונר ישועי ממוצא סלובני, הגיע לסין במהלך שושלת צ'ינג, וזכה להערכת הקיסר צ'יאן לונג; הוא בנה מכשירים אסטרונומיים, והביא להחדרת התרבות הסינית והגאוגרפיה הסינית לאירופאים. הוא נחשב על ידי כמה חוקרים כמו 'מרקו פולו של סלובניה'.
הרפובליקה הפדרלית הסוציאליסטית של יוגוסלביה הוקמה במחצית השנייה של 1945, כאשר סלובניה הייתה חלק מיוגוסלביה. סלובניה הכריזה על עצמאותה כמדינה ביוני 1991. גרמניה תמכה בעצמאות המקומית מיוגוסלביה וניסתה לשדל את חברי הקהילה האירופית שהסתייגו. עם זאת, לרפובליקה העממית של סין הייתה מערכת יחסים טובה עם יוגוסלביה באותה תקופה. ביולי 1991 יוגוסלביה הוציאה את כוחותיה ומוסדות אחרים מסלובניה, שנחשבה להכרה מוסווית בעצמאות סלובניה. בשנה שלאחר מכן הכירה הרפובליקה העממית בסלובניה ובעקבות כך כוננה יחסים דיפלומטיים עם המדינה.
יחסים כלכליים

על פי מרכז המחקר הכלכלי, סין בשנת 2012 ייצאה בשווי 15.6 מיליון דולר סלובניה, בעיקר מנועים, מחשבים ושאר מיוד מכני, שאר הסחורות, כולל טקסטיל, כימיקלים וכו', הפך למקור היבוא הגדול ביותר של סלובניה באסיה. סלובניה ייצאה באותה שנה בשווי 231 מיליון דולר לסין היבשתית, ויותר ממחצית הסחורות היו מכונות וציוד.
נציגויות דיפלומטיות

סלובניה מחזיקה בסין שגרירות בבייג'ינג.
סין מחזיקה בסלובניה שגרירות בליובליאנה.
יחסי דרום אפריקה – מרוקו

| יחסי דרום אפריקה – מרוקו |
| --- | --- |
דרום אפריקה: מרוקו


דרום אפריקה: מרוקו
שטח (בקילומטר רבוע)
1,219,090: 446,550
אוכלוסייה
64,192,939: 38,168,990
תמ"ג (במיליוני דולרים)
377,782: 141,109
תמ"ג לנפש (בדולרים)
5,885: 3,697
משטר
דמוקרטיה פרלמנטרית: מונרכיה חוקתית

יחסי דרום אפריקה–מרוקו הם יחסי החוץ בין דרום אפריקה למרוקו.
סקירה כללית

מרוקו תמכה בדרום אפריקה מאז שנות המאבק הראשונות שלה נגד משטר האפרטהייד. נלסון מנדלה שהה בין השנים 1960–1962 במרוקו, בעיקר באוג'דה, שם קיבל תמיכה פוליטית וכלכלית והכשרה צבאית. בנאום השבעתה של הממשלה הדמוקרטית הראשונה בשנת 1994, שיבח מנדלה את המלך חסן השני על תמיכתו הכספית והצבאית בלוחמי ה-ANC. עם זאת, מרוקו הייתה התומכת הזרה הראשונה שהעבירה נשק לארגונו של מנדלה.
לאחר שחרורו בשנת 1990, נלסון מנדלה ערך כמה ביקורים רשמיים בממלכת מרוקו:
בינואר 1992 ביקר מנדלה במרוקו והעניק מחווה למרוקו והודה לממלכה על "הסולידריות הכושלת שלה עם העם הדרום אפריקאי". הוא התקבל על ידי המלך חסן השני שעיטר אותו בעיטור ויסאם העלאוי הגבוה ביותר;
ביוני 1993, כשחזר מפסגת OAU בקהיר, הוא נפגש עם המלך חסן השני. דיוניהם התמקדו בהקמת ועדה משולשת (מרוקו-חוף השנהב-ANC) שתסייע בפתרון המשבר האנגולי;
בנובמבר 1994 ערך את ביקורו הרשמי הראשון במרוקו כנשיא הרפובליקה של דרום אפריקה;
בנובמבר 1994 ערך ביקור פרטי בן שלושה ימים במרוקו ובמהלכו נפגש עם המלך חסן השני, נשיא פורטוגל מר סוארס ומזכ"ל האומות המאוחדות מר בוטרוס בוטרוס ראלי שהיה במרוקו;
בנובמבר 1997 הוא נסע למרוקו בביקור עבודה במהלכו התקבל על ידי המלך חסן השני;
במאי 1998 הוא הגיע לביקור פרטי עם אשתו גרסה מאכל, והוא התקבל על ידי המלך חסן השני;
ביולי 1999 הוא בא על מנת להביע את תנחומיו בעקבות פטירתו של המלך חסן השני.
היחסים הדיפלומטיים בין דרום אפריקה לממלכת מרוקו כוננו רשמית בשנת 1991,  כאשר משרד אינטרסים בדרום אפריקה נפתח ברבאט ב-2 בספטמבר 1991. משרד אינטרסים מרוקאי נפתח ב-1 באפריל 1992 בפרטוריה ושני המשרדים שודרגו לאחר מכן לשגרירויות מלאות.
בשנת 2019, בעקבות הפגישה ההיסטורית הבילטרלית בין המלך מוחמד השישי לנשיא ג'ייקוב זומה, בשולי הפסגה החמישית המשותפת של AU ו-EU באביג'אן, דרום אפריקה ומרוקו, הסכימו לעבוד יחד למען עתיד מבטיח, במיוחד מכיוון ששתי המדינות מהוות קטבים חשובים של יציבות פוליטית ופיתוח כלכלי, בהתאמה בצפון הקיצוני ובדרום הקיצוני של היבשת.
נכון לרגע זה, מרוקו ודרום אפריקה התחייבו לקיים קשרים ישירים ולפתוח שותפות כלכלית ופוליטית פורייה על מנת לבנות יחסים חזקים, קיימים ויציבים.
ב-20 באוגוסט 2018 מינה המלך מוחמד השישי, את מר יוסף אמראני, לשעבר סגן שר החוץ ויועץ בקבינט המלכותי, לשגריר בפרטוריה.
נציגויות דיפלומטיות

דרום אפריקה מחזיקה במרוקו שגרירות ברבאט.
מרוקו מחזיקה בדרום אפריקה שגרירות בפרטוריה.
יחסי סין–סנגל

| יחסי סין–סנגל |
| --- | --- |
הרפובליקה העממית של סין: סנגל


סין: סנגל
שטח (בקילומטר רבוע)
9,596,967.75: 196,722
אוכלוסייה
1,418,507,662: 18,609,434
תמ"ג (במיליוני דולרים)
17,794,782: 31,014
תמ"ג לנפש (בדולרים)
12,545: 1,667
משטר
רפובליקה עממית: רפובליקה

יחסי סין–סנגל הם היחסים הדיפלומטיים בין הרפובליקה העממית של סין לבין סנגל.
יחסי כלכלה ומסחר

לפי הנתונים באתר המרכז לחקר מורכבות כלכלית, סחר הייצוא מסין היבשתית לסנגל נמצא במגמת עלייה מ-2003 עד 2013, וב-2013 הוא עלה בחדות מפחות מ-500 מיליון דולר לכמעט מיליארד דולר. סחר היצוא של סנגל לסין תנודתי יותר, עם עליות וירידות מרובות. בשנת 2013, סנגל ייצאה בשווי פחות מ-40 מיליון דולר לסין היבשתית; ייצוא של סנגל של שמן בוטנים לסין היה ברמה גבוהה ב-2011, אך הוא צנח לאחר מכן. סין היבשתית הייתה מקור היבוא הגדול ביותר של סנגל ב-2013.
יחסי תרבות

אוניברסיטת ליאונינג בסין ואוניברסיטת דקר בסנגל חתמו על הסכם בסוף מרץ 2011 להקמת משותף של מכון קונפוציוס באוניברסיטת דקר; בנוסף למכון קונפוציוס, חלק מהאוניברסיטאות בסנגל מספקות גם את הוראת השפה הסינית. הקורס פופולרי בקרב סטודנטים מקומיים, וכמה בוגרים עובדים בטלוויזיה המרכזית של סין לאחר סיום הלימודים. הרפובליקה העממית של סין גם מעניקה מלגות לסטודנטים סנגלים: בשנות הלימודים 2006–2009, בסך הכל קיבלו 70 סטודנטים סנגלים מלגות מהממשלה הסינית ויצאו ללמוד בסין.
יחסי דרום אפריקה – נפאל

| יחסי דרום אפריקה – נפאל |
| --- | --- |
דרום אפריקה: נפאל


דרום אפריקה: נפאל
שטח (בקילומטר רבוע)
1,219,090: 147,181
אוכלוסייה
64,192,939: 29,642,749
תמ"ג (במיליוני דולרים)
377,782: 40,908
תמ"ג לנפש (בדולרים)
5,885: 1,380
משטר
דמוקרטיה פרלמנטרית: רפובליקה פדרלית דמוקרטית

יחסי דרום אפריקה–נפאל הם היחסים הדיפלומטיים בין רפובליקת דרום אפריקה לבין הרפובליקה הפדרלית הדמוקרטית של נפאל.
סקירה כללית

דרום אפריקה ונפאל כוננו יחסים דיפלומטיים ב-28 ביולי 1994. הם כוננו זמן קצר לאחר התפרקות משטר האפרטהייד של דרום אפריקה ועלייתו של נלסון מנדלה לשלטון במאי 1994.
מאז, היחסים בין שתי המדינות משגשגים, ומתקיימים ביניהן שיתופי פעולה מגוונים. שתי המדינות הן חברות פעילות בפורום המדינות הבלתי-מזדהות. נפאל השתתפה בפורום המדינות הבלתי-מזדהות שנערך בשנת 1998, בדרבן, דרום אפריקה. בחודש אוגוסט 2002 נוכחו נפאלים בפגישה בדרום אפריקה. בשנת 2013 נערך ביקור נוסף של נפאלים בדרום אפריקה.
דרום אפריקה שלחה סיוע הומניטרי לנפאל לאחר רעידת האדמה שהתרחשה בה ב-25 באפריל 2015. באוגוסט באותה השנה נערך הביקור רם הדרג הראשון של דרום אפריקאים בנפאל.
נציגויות דיפלומטיות

דרום אפריקה אינה מיוצגת בנפאל בדרג השגרירות. דרום אפריקה מיוצגת בנפאל בדרג הקונסולרי באמצעות קונסוליה רשמית שהיא מחזיקה בקטמנדו, בירת המדינה.
נפאל מיוצגת בדרום אפריקה בדרג השגרירות באמצעות קונסוליה רשמית שהיא מחזיקה בפרטוריה, אחת משלושת בירות המדינה והבירה האדמיניסטרטיבית.
מייק בורדין

| --- | --- |

 לידה:  27 בנובמבר 1962 (בן 61) סן פרנסיסקו, ארצות הברית 
 שם לידה:  Michael Andrew Bordin 
 מוקד פעילות:  ארצות הברית 
 תקופת הפעילות:  מ-1979 
 מקום לימודים:  תיכון קאסטרו ואלי, Menlo School 
 סוגה:  מטאל אלטרנטיבי, פאנק מטאל, רוק אלטרנטיבי, הארד רוק 
 שפה מועדפת:  אנגלית 
 כלי נגינה:  מערכת תופים 
 חברת תקליטים:  סלאש רקורדס 
 פרופיל ב-IMDb
 
מייק אנדרו בורדין (אנגלית: Michael Andrew Bordin; נולד ב-27 בנובמבר 1962 בסן פרנסיסקו, קליפורניה) הוא מתופף אמריקאי, בין מקימי להקת הרוק פיית' נו מור והמתופף שלה.
ידוע בכינוי "פאפי" על שם שערו הנפוח.
כיום הוא המתופף הקבוע של אוזי אוסבורן.
באיחוד של בלאק סבאת' החליף את המתופף המקורי ביל וורד.
הוא גם מילא את מקומו של מתופף להקת קורן כאשר המתופף הקבוע שלהם נפצע בתאונה. ליווה את ג'רי קאנטרל באלבומו Degradation Trip.
יחסי דרום אפריקה – סין

| יחסי דרום אפריקה – סין |
| --- | --- |
דרום אפריקה: הרפובליקה העממית של סין


דרום אפריקה: סין
שטח (בקילומטר רבוע)
1,219,090: 9,596,967.75
אוכלוסייה
64,192,939: 1,418,507,662
תמ"ג (במיליוני דולרים)
377,782: 17,794,782
תמ"ג לנפש (בדולרים)
5,885: 12,545
משטר
רפובליקה: רפובליקה עממית

יחסי דרום אפריקה–סין הם יחסי החוץ בין הרפובליקה העממית של סין ורפובליקת דרום אפריקה.
היסטוריה

מאז שנות ה-50, הרפובליקה העממית של סין התנגדה בעקביות לאפרטהייד בדרום אפריקה ותמכה בקונגרס הלאומי האפריקני. בשנת 1994, התמוטטות האפרטהייד סללה את הדרך להקמתם ופיתוחם של יחסים דיפלומטיים בין המדינות. בדצמבר 1997 חתמו שתי הממשלות על הודעת היחסים הדיפלומטיים המשותפים, בה אישרה ממשלת דרום אפריקה כי תדבק במדיניות סין האחת. ב-1 בינואר 1998 כוננו המדינות רשמית יחסים דיפלומטיים. נכון לעכשיו, שיתוף הפעולה הדו-צדדי בתחום הפוליטי, המסחרי והכלכלי ממשיך להתפתח, וכתוצאה מכך היחסים בין המדינות הגיעו לרמה חדשה.
סחר

בשנת 2009 מחזור הסחר בין המדינות הסתכם בכ-118 מיליארד ראנד, ובשנת 2014 הוא הסתכם כבר ב-261 מיליארד ראנד. מאז 1998 פתחה סין כ-80 חברות בדרום אפריקה, והשקיעה 83 מיליארד ראנד בכלכלה של דרום אפריקה. השקעות דרום אפריקה בכלכלה הסינית באותה התקופה הסתכמו ב-9.7 מיליארד ראנד.
נציגויות דיפלומטיות

דרום אפריקה מחזיקה בסין שגרירות בבייג'ינג וקונסוליה כללית בשאנגחאי.
סין מחזיקה בדרום אפריקה שגרירות בפרטוריה ו-3 קונסוליות ביוהנסבורג, דרבן וקייפטאון.
ישעיהו ארז

| --- | --- |
אין תמונה חופשית
 לידה:  תל אביב
 כינוי:  שייקה
 השתייכות:   צבא הגנה לישראל
 תקופת הפעילות:  1958–1991 (כ־33 שנים)
 דרגה:    תת-אלוף
 תפקידים בשירות
 מפקד סיירת אגוז  סגן מפקד סיירת חרוב  מושל צפון סיני  מפקד עוצבת ברעם  סגן מפקד יחידת הקישור ללבנון  ראש המנהל האזרחי ברצועת עזה  ראש המנהל האזרחי ביהודה ושומרון
 תפקידים אזרחיים
 מנכ"ל רשות שמורות הטבע
ישעיהו (שייקה) ארז הוא קצין צה"ל בדימוס בדרגת תת-אלוף, כיהן כראש המנהל האזרחי.
ביוגרפיה

ארז התגייס לצה"ל ב-1958 ושירת כלוחם בחטיבת גולני. לאחר קורס קצינים מונה למפקד מחלקה בסיירת שקד. ב-1963 מונה להקים מחדש את סיירת אגוז כיחידת ביטחון שוטף בפיקוד הצפון ופיקד עליה עד יוני 1965. לאחר מלחמת ששת הימים פיקד על יחידת מודיעין שפעלה ביהודה ושומרון. לאחר מכן שירת כסגן מפקד סיירת חרוב וכקצין אג"ם של חטיבת הבקעה בתקופת המרדפים. ב-1972 נשלח לאתיופיה כיועץ צבאי.
ב-1975 מונה למפקד רצועת עזה ולאחר מכן שירת כמושל הצבאי של אזור צפון סיני. ב-1977 מונה למפקד עוצבת ברעם ופיקד על החטיבה במהלך מבצע ליטני. בתקופת מלחמת לבנון שירת כסגנו של דוד מימון מפקד יחידת הקישור ללבנון, שהיה אחראי על הסיוע האזרחי במדינה. ב-1985 מונה לראש המנהל האזרחי ברצועת עזה ובאוקטובר 1987 מונה לראש המנהל האזרחי ביהודה ושומרון, תפקיד אותו מילא מהאינתיפאדה הראשונה ועד אפריל 1991.
בספטמבר 1995 -לאחר שחרורו- מונה למנכ"ל רשות שמורות הטבע וב-2002 מונה לחבר מליאת רשות הטבע והגנים.
הערות שוליים

↑  צפריר רינת, ירוקים: הנגבי מינה אישים לא מקצועיים, באתר הארץ, 1 בינואר 2003
| --- | --- |
בקרת זהויות :  NLI: 987012750666305171
יחסי מונקו – סן מרינו

| יחסי מונקו – סן מרינו |
| --- | --- |
מונקו: סן מרינו


מונקו: סן מרינו
שטח (בקילומטר רבוע)
2: 61
אוכלוסייה
38,558: 33,579
תמ"ג (במיליוני דולרים)
8,784: 1,855
תמ"ג לנפש (בדולרים)
227,815: 55,254
משטר
מונרכיה חוקתית: רפובליקה

יחסי מונקו–סן מרינו הם היחסים הדיפלומטיים הרשמיים שבין נסיכות מונקו לבין הרפובליקה המרוממת של סן מרינו.
סקירה כללית

ב-2006 נחתם הסכם בין שתי המדינות בנוגע להחלטה על כינון יחסים דיפלומטיים דו-צדדיים. ההסכם נחתם ב-18 במאי על ידי סן מרינו וב-1 ביוני על ידי מונקו.
הסכם בנוגע לחילופי מידע בנושא המיסים נחתם על ידי שתי המדינות ב-29 ביולי 2009.
ייצוג

מונקו אינה מיוצגת בסן מרינו בדרג השגרירות אלא באמצעות שגרירות שהיא מחזיקה ברומא, בירת איטליה. מונקו מיוצגת בסן מרינו בדרג הקונסולרי באמצעות קונסוליה שהיא מחזיקה בסן מרינו.
סן מרינו אינה מיוצגת במונקו בדרג השגרירות. סן מרינו מיוצגת במונקו בדרג הקונסולרי באמצעות קונסוליה שהיא מחזיקה ברובע מונטה קרלו.
מולראט

| --- | --- |

 לידה:  25 בספטמבר 1998 (בת 26) בריזבן, אוסטרליה 
 שם במה:  Mallrat 
 מוקד פעילות:  אוסטרליה 
 מקום לימודים:  Ascot State School 
 חברת תקליטים:  נטוורק 
 lilmallrat.com
 
גרייס קת'לין אליזבת שו (נולדה ב-25 בספטמבר 1998), הידועה בשם הבמה מולראט (Mallrat), היא מוזיקאית, זמרת וראפרית אוסטרלית מבריזבן. מולראט הוציאה שלושה מיני-אלבומים, Uninvited בשנת 2016, In the Sky ב-2018, ו-Driving Music ב-2019. שיריה, "Groceries" ו-"UFO", הגיעו למקומות ה-7 וה-70, בהתאמה, במצעד הטריפל ג'יי הוטסט 100 לשנת 2018. "Charlie" ו-"Nobody's Home" הגיעו למקומות ה-3 וה-59, בהתאמה, בטריפל ג'יי הוטסט 100 לשנת 2019, ו-"Rockstar" הגיע למקום ה-13 בטריפל ג'יי הוטסט 100 לשנת 2020.
ראשית חייה

גרייס קת'לין אליזבת שו נולדה ב-25 בספטמבר 1998, בבריזבן, אוסטרליה. היא למדה בבית ספר אסקוט סטייט בין השנים 2004–2010, ובקליפילד קולג' מ-2011 ועד 2015. שו החלה לכתוב מוזיקה כתלמידת תיכון, והוציאה מוזיקה לראשונה ב-2014.
קריירה מוזיקלית > 2015–2016: שנים מוקדמות

השם 'Mallrat' נגזר מהשיר "Mallrats (La La La)" של להקת הפאנק האמריקאית The Orwells, משנת 2012. ב-23 ביולי 2015, הוציאה שו, תחת השם "מולראט", את סינגל הבכורה הרשמי שלה, "Suicide Blonde", שהופק על ידי טייגרילה. מאוחר יותר, נכלל הסינגל במיני-אלבום הבכורה שלה, Uninvited, אותו הקליטה במהלך השנה האחרונה שלה בתיכון.
קריירה מוזיקלית > 2017–2021: החתמה בחברות תקליטים, In the Sky ו-Driving Music

ב-2017, הופיעה מולראט בפסטיבל המוזיקה "Splendor in the Grass". מאוחר יותר, היא חתמה בחברת התקליטים הקנדית Nettwerk Records וחברת התקליטים האוסטרלית Dew Process. בתחילת 2017, ביצעה מולראט הופעות חימום בסיבוב ההופעות "Clowntown" של הצמד Peking Duk. באוקטובר 2017, הוציאה מולראט את הסינגל "Better", ולאחריו בפברואר 2018 את "UFO" בהשתתפות הראפר האוסטרלי אולדיי, וביוני 2018 את "Groceries". כל שלושת הסינגלים נכללו במיני-אלבום השני שלה, In the Sky, שיצא ביוני 2018. ב-2018–2019, ביצעה מולראט הופעות חימום ברחבי אירופה, כחלק מסיבוב ההופעות "Heard It In A Past Life" של הזמרת-יוצרת האמריקאית מאגי רוג'רס. בינואר 2019, הכריזה מולראט על סיבוב הופעות משלה. מאוחר יותר באותו החודש, הגיעו "Groceries" ו-"UFO" למקומות ה-7 וה-70, בהתאמה, במצעד הטריפל ג'יי הוטסט 100 לשנת 2018.
באוגוסט 2019, הוציאה מולראט את "Charlie", הסינגל המוביל מתוך המיני-אלבום השלישי שלה, Driving Music, שיצא בספטמבר 2019. המיני-אלבום הגיע למקום ה-10 במצעד האוסטרלי. בדצמבר 2019, כללה NME את "Uninvited", שיר מתוך המיני-אלבום בעל אותו השם מ-2016, כאחד השירים הגדולים ביותר של עשור שנות ה-10, במקום ה-91. בינואר 2020, מוקמו "Charlie" ו-"Nobody's Home" בהשתתפות בסנג'י במקומות ה-3 וה-59, בהתאמה, בטריפל ג'יי הוטסט 100 לשנת 2019. בינואר 2021, הגיע הסינגל "Rockstar" למקום ה-13 בטריפל ג'יי הוטסט 100 לשנת 2020.